
Može li čovjek koji ima ***[abdest](https://pitajucene.com/search/Abdest/questions/ "Pretraži pitanja o abdestu")***, kako bi zaslužio nagradu, ponovo uzeti abdest? Čuo sam da je uzimanje abdesta na abdest pokuđeno.


* 
* 
* 
* 
* 
* 
* 

 
Uzimanje abdesta na abdest

Allahu, Tebi pripadaju hvala i zahvala! Na pitanje koje ste postavili, možemo odgovoriti s nekoliko aspekata.  

Prvo, ***[Ebu Hanifa](https://pitajucene.com/search/Ebu+Hanifa/answers/ "Pretraži odgovore sa Ebu Hanifa")***, Malik, eš-Šafi, Ahmed i većina islamskih učenjaka smatraju da je poželjno uzeti ***[abdest](https://pitajucene.com/search/Abdest/questions/ "Pretraži pitanja o abdestu")*** na abdest. To dokazuju brojnim hadisima, a neke ćemo navesti. Enes b. Malik, radijallahu anhu, kazuje: “Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, uzimao je abdest prilikom svakog namaza” (el-Buhari, 214). U drugoj verziji kaže se: “Resulullah, ﷺ, uzimao je abdest prilikom svakog namaza, bez obzira na to bio pod abdestom ili ne” (et-Tirmizi, 58). Imam en-Nevevi veli: “Naši su autoriteti jednoglasni u mišljenju da je poželjno obnavljanje abdesta, to jest uzimanje abdesta na abdest” (*el-Medžmu*, 1/495). O tome se govori i u sljedećim djelima: *el-Mugni*, 1/96, i *el-Mevsuatul-fikhijja*, 10/155.  

Drugo, islamski učenjaci nemaju jednoglasan stav u vezi s tim kad treba uzeti abdest na abdest. Šafijski pravnik en-Nevevi veli: “U našem je mezhebu mjerodavno mišljenje da je poželjno obnoviti onaj abdest pod kojim se obavio obavezni ili dobrovoljni ***[namaz](https://pitajucene.com/search/Namaz/questions/ "Pretraži pitanja o namazu")***.” Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** zapaža: “Poželjno je obnoviti onaj abdest pod kojim je obveznik obavio namaz. Naprimjer, čovjek je uzeo abdest i obavio podne-namaz te sačuvao abdest do ikindijskog namaza – poželjno je i utemeljeno da uzme abdest za ikdindijski namaz jer je pod prvim abdestom obavio namaz. Međutim, ako bi uzeo abdest prije nastupanja namaskog vremena i ne obavio nijedan namaz pod tim abdestom, a zatim nastupilo namasko vrijeme, tad nije utemeljeno da uzme novi abdest jer pod prvim abdestom nije obavio namaz.” A Uzvišeni Allah najbolje zna.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


